Түркістандағы университет пен Франциядағы ЖОО ынтымақтастық туралы келісімге қол қойылды
DATE: 01:21, 24 Қараша 2020 | GMT +5
TITLE: Түркістандағы университет пен Франциядағы ЖОО ынтымақтастық туралы келісімге қол қойылды
URL: https://kaz.inform.kz/news/turkistandagy-universitet-pen-franciyadagy-zhoo-yntymaktastyk-turaly-kelisimge-kol-koyyldy_a3722132/
META: DATE: 01:21, 24 Қараша 2020 | GMT +5
TOTAL WORDS: 151
AUTHOR(S):
TEXT: Шараға ҚР Мәдениет және спорт министрі Ақтоты Райымқұлова мен Басқарма Төрайымы, Халықаралық Туризм және меймандостық университетінің ректоры Майнұр Мырзамадиева, Франция елінің Еуропа және сыртқы істер министрі жанындағы Мемлекеттік хатшысы жанбатист Лемуан және University of Angers ректоры Кристиана Робледо қатысты. Келісім аясында жоғарғы оқу орындары арасында серіктестік қарым-қатынас орнату мен оқытушылар құрамы және студенттерімен өзара байланыс орнату көзделіп отыр. Айта кетейік, халықаралық туризм және меймандостық университеті Түркістан қаласында Елбасының бастамасымен және Мемлекет басшысының тікелей тапсырмасымен ашылған болатын. Қазақстандағы алғашқы халықаралық деңгейдегі оқу орны туризм саласында әлемдік деңгейдегі мамандарды даярлайтын білім ордасы болмақ. Қазіргі уақытта университет студенттері алты білім беру бағдарламасы бойынша білім алуда. Университет басшылығы АҚШ, Франция, Италия, Португалия, Словакия, Гонконг, Үндістан және басқа да жетекші жоғары оқу орындарымен, сондай – ақ ЮНЕСКО және БҰҰ UNWTO халықаралық ұйымдарымен ынтымақтастық туралы келісімге қол қойған. Қазақстанның туристік саласын дамыту үшін білікті кадрлар даярлайтын алғашқы бейінді жоғары оқу орнына Түркістан облысының басшылығы барынша қолдау көрсетуде
